Die geestelike betekenis van syfergetalle (8) | 4windkoinonia
← God se redding kom alleenlik deur Sy vuur!
"…net soos die mense bestem is om een maal te sterwe en daarna die oordeel" →
Posted on September 20, 2016 by 4windkoinonia
Soos in deel 1, deel 2, deel 3 , deel 4, deel 5, deel 6, en in deel 7 genoem, is syfers onskeibaar geheg aan mekaar, veral in die Skrifte en in hul geestelike betekenis.
DIE GETAL 'AGT'
As die hele proses voltooi word op die sewende dag, dan is dit duidelik dat die getal 'agt' 'n nuwe 'week' inlei. Die agtste dag word dus geestelike gesien as die begin van 'n "nuwe skepping". Die vleeslike skepping is dan agter ons, ons vlees hiet en gebied ons nie soos in die verlede nie:
Rom 6:11-14 So moet julle ook reken dat julle wel vir die sonde dood is, maar lewend is vir God in Christus Jesus, onse Here. 12 Laat die sonde dan in julle sterflike liggaam nie heers dat julle aan sy begeerlikhede gehoorsaam sou wees nie. 13 En moenie julle lede stel tot beskikking van die sonde as werktuie van ongeregtigheid nie, maar stel julleself tot beskikking van God as mense wat uit die dode lewend geword het, en julle lede as werktuie van geregtigheid in die diens van God. 14 Want die sonde sal oor julle nie heers nie; want julle is nie onder die wet nie, maar onder die genade.
Omdat ons nou begin om deur Jesus se geeslike lewe in ons te leer hoe om ons vlees te domineer, sterf ons op die manier ook vir die houvas van die vlees in ons (1Kor 15:31; Gal 2:20). Die nuwe lewe van Christus word dus stelselmatig in ons gevestig. Hierdie aflegging van vlees word getipeer in die ou verbond deur die fisiese besnydenis:
Daar is dit baie duidelik vir die wat oë gegee is om te sien. Die vleeslike skepping is dit wat onrein is in vergelyking met dit wat gees (van God) is. Daarom was die vlees nog nooit en sal ook nooit deel wees van die geestelike koninkryk van God nie!
Maar om in die vlees besny te word deur 'n uiterlike besnydenis op die agtste dag, is bloot 'n tipe of 'n skaduwee van die werklike geestelike besnyding!
Vleeslike dinge het geen werklike krag nie (Joh 6:63)! Dit is egter die ware innerlike besnydenis van die hart wat die ware nuwe mens in Christus na vore bring!!!
Die nuwe skepsel in Christus sien dinge heel anders as wat die wêreld dit sien:
2Kor 5:14-17 Want die liefde van Christus dring ons, 15 omdat ons van oordeel is, dat as een vir almal gesterf het, hulle dan almal gesterf het; en Hy het vir almal gesterwe, sodat die wat lewe, nie meer vir hulself moet lewe nie, maar vir Hom wat vir hulle gesterf het en opgewek is. 16 Ons ken dus van nou af niemand meer na die vlees nie; en al het ons ook Christus na die vlees geken, nou ken ons Hom tóg nie meer so nie. 17 Daarom, as iemand in Christus is, is hy 'n nuwe skepsel; die ou dinge het verbygegaan, kyk, dit het alles nuut geword.
Die eon van die vlees kom tot 'n einde, en ons hele begeerte is om God in gees en waarheid te dien. Ons wil so graag aan almal God se welwillendheid gee, veral aan hulle wat saam met ons nou die "huisgenote van die geloof" is:
Gal 6:9-10 En laat ons nie moeg word om goed te doen nie, want op die regte tyd sal ons maai as ons nie verslap nie. 10 Laat ons dan, terwyl ons geleentheid het, aan almal goed doen, maar die meeste aan die huisgenote van die geloof.
Die ou mens in ons, die eerste Adam, is "die seun van die verderf" en hy was so deur God gemaak om na die verderf te gaan. Maar uit hierdie verdef van ons ou mens verrys die nuwe mens – dit is wat die getal 'agt' vir ons geestelik beteken (1Kor 5:7; Gal 6:15; Efes 2:15; Efes 4:24; Kol 3:10; Heb 10:20; Heb 12:24; 2Pe 3:13; 1Jn 2:8; Open 2:17; Open 3:12):
2Th 2:1-8 Maar ons vra julle, broeders, met die oog op die wederkoms van onse Here Jesus Christus en ons vereniging met Hom, 2 om nie gou julle verstand te verloor of verskrik te word nie—deur gees of deur woord of deur brief wat van ons afkomstig sou wees—asof die dag van Christus al daar is. 3 Laat niemand julle op enige manier mislei nie, want eers moet die afval kom en die mens van sonde geopenbaar word, die seun van die verderf 4 die teëstander wat hom verhef bo al wat God genoem word of voorwerp van aanbidding is, sodat hy in die tempel van God as God sal sit en voorgee dat hy God is. 5 Onthou julle nie dat ek dit altyd vir julle gesê het toe ek nog by julle was nie? 6 En nou, julle weet wat hom teëhou, sodat hy op sy tyd geopenbaar kan word. 7 Want die verborgenheid van die ongeregtigheid is al aan die werk, net totdat hy wat nou teëhou, uit die weg geruim is; 8 en dan sal die ongeregtige geopenbaar word, hy wat die Here met die asem van sy mond sal verdelg en deur die verskyning van sy wederkoms tot niet sal maak.
10 Responses to Die geestelike betekenis van syfergetalle (8)
Terug pieng: Ons aardse koningskap is TYDELIK (Deel 19) | "Is en Wat Was en Wat Kom" – die onbekende karakter van Jesus Christus en Sy Woord
Terug pieng: Ons aardse koningskap is TYDELIK (Deel 34) | "Is en Wat Was en Wat Kom" – die onbekende karakter van Jesus Christus en Sy Woord
Terug pieng: Die geestelike betekenis van syfergetalle: Die doel van veelvoude / veelvuldigheid van getalle in die Skrifte – Die getal '40' | "Is en Wat Was en Wat Kom" – die onbekende karakter van Jesus Christus en Sy Woord